2

MVVG NARIŲ IR DARBUOTOJŲ NUSIŠALINIMO IR NUŠALINIMO NUO PAVESTO DARBO AR UŽDUOTIES TVARKOS APRAŠAS

I SKYRIUS
BENDROSIOS NUOSTATOS

1. XX miesto vietos veiklos grupės „................“ (MVVG) narių ir darbuotojų nusišalinimo ir nušalinimo nuo pavesto darbo ar užduoties tvarkos aprašas (toliau – Aprašas) reglamentuoja MVVG valdybos narių, MVVG narių ir darbuotojų nusišalinimo ar nušalinimo nuo sprendimų rengimo, svarstymo ar priėmimo procedūros, kai kyla interesų konfliktas ar jo tikimybė, tvarką.
2. Aprašu siekiama užtikrinti MVVG sprendžiamų klausimų, užduočių vykdymo bei priimamų sprendimų nešališkumą, užtikrinti, kad darbuotojų veikloje būtų išvengta viešųjų ir privačių interesų konfliktų.
3. [bookmark: _Hlk51759482][bookmark: _Hlk69824330]Aprašas parengtas vadovaujantis Lietuvos Respublikos viešųjų ir privačių interesų derinimo įstatymu[footnoteRef:1] (toliau – VPIDĮ), Vietos plėtros strategijų įgyvendinimo taisyklėmis[footnoteRef:2] ir kitais Lietuvos Respublikos teisės aktais, reglamentuojančiais viešųjų ir privačių interesų derinimą. Šiame Apraše vartojamos sąvokos atitinka VPIDĮ vartojamas sąvokas. [1:  Patvirtintas Lietuvos Respublikos Seimo 21997 m. liepos 2 d. nutarimu Nr. VIII-371]  [2:  Patvirtintos 2004 m. sausio 22 d. Lietuvos Respublikos vidaus reikalų ministro įsakymu Nr. 1V-74 „Dėl Vietos plėtros strategijų įgyvendinimo taisyklių patvirtinimo“] 

II SKYRIUS
MVVG VADOVO PAREIGOS

4. MVVG vadovas privalo:
4.1. ne rečiau kaip kartą per metus susipažinti su jiems tiesiogiai pavaldžių darbuotojų, kurie vadovaujantis VPIDĮ ir MVVG viešųjų ir privačių interesų derinimo politikos (toliau – Politika) nustatyta tvarka privalo deklaruoti privačius interesus (toliau – deklaruojantys asmenys), privačių interesų deklaracijose šio Aprašo 8.1 papunkčio nustatyta tvarka pateiktais duomenimis ir užtikrinti deklaruojančių asmenų duomenų apsaugą;
4.2. vadovaudamasis MVVG narių ir darbuotojų pateiktomis/atnaujintomis nešališkumo deklaracijomis neskirti tiesiogiai pavaldiems darbuotojams užduočių, susijusių su įmonėmis, įstaigomis ir organizacijomis, kuriose jie turi privačių interesų (akcijos, artimų asmenų darbas, narystė ir pan.), ar kitų užduočių, galinčių sukelti interesų konfliktą;
4.3. [bookmark: _Hlk50359716]remdamasis privačių interesų deklaracijų duomenimis arba darbuotojo prašymu, teikti tiesiogiai pavaldiems darbuotojams išankstines rašytines rekomendacijas, nuo kokių klausimų, sprendimo procedūrų jie turėtų nusišalinti. Išankstinės rekomendacijos registruojamos, darbuotojas jas gali skelbti viešai savo nuožiūra;
4.4. susipažinti su raštu teikiamais tiesiogiai pavaldžių darbuotojų nusišalinimais nuo jiems interesų konfliktą sukeliančių klausimų;
4.5. užtikrinti, kad nusišalinęs (nušalintas) MVVG narys ar darbuotojas jokia forma nedalyvautų rengiant, svarstant ar priimant interesų konfliktą jam keliančius sprendimus (išeitų iš patalpos ir pan.);
4.6. užtikrinti, kad nusišalinimo faktas, esant kolegialiam svarstymui, kuriame dalyvauja tiesiogiai pavaldus darbuotojas, būtų tinkamai užfiksuotas atitinkamame dokumente (pavyzdžiui, posėdžio protokole būtų nurodoma, kas ir dėl kokių priežasčių nusišalino, kada išėjo ir kada sugrįžo į posėdžio salę);
4.7.  jei tiesiogiai pavaldus darbuotojas nepaiso jam pateiktų išankstinių rekomendacijų, inicijuoti jo nušalinimą nuo interesų konfliktą sukeliančių klausimų sprendimo procedūrų ir, esant pagrindui, inicijuoti jo vykdomos veiklos patikrinimą;
4.8. esant abejonių dėl interesų konflikto buvimo ar dėl kitų VPIDĮ nuostatų praktinio taikymo, konsultuotis su Vyriausiąja tarnybine etikos komisija.
5. MVVG vadovas:
5.1. sprendžia darbuotojų nušalinimo klausimus:
5.1.1. rašytiniu sprendimu tenkina pareikštą nusišalinimą, jei darbuotojas pats nepateikia nusišalinimo, priima sprendimą dėl nusišalinimo ;
5.1.2. vadovaudamasis Vyriausiosios tarnybinės etikos komisijos sprendimu patvirtintais kriterijais, motyvuotu rašytiniu sprendimu nepriima darbuotojo pareikšto nusišalinimo ir įpareigoja jį toliau atlikti pareigas dalyvaujant, rengiant, svarstant, priimant sprendimą ar vykdyti pavedimą;
5.2. gali priimti sprendimą pradėti tyrimą dėl galimo viešųjų ir privačių interesų derinimo pažeidimo.

III SKYRIUS
DARBUOTOJŲ PAREIGA NUSIŠALINTI

6. Projekto vertinime ar įgyvendinime sprendimus priimantys asmenys  privalo:
6.1. pateikę ar patikslinę privačių interesų deklaraciją nedelsdami, bet ne vėliau kaip per 10 darbo dienų apie tai informuoti (el. paštu pateikiant privačių interesų deklaracijos kopiją, kartu paaiškinant, kokie duomenys keitėsi) MVVG tiesioginį vadovą, kad jam būtų žinoma visa aktuali informacija;
6.2.  nusišalinti nuo dalyvavimo rengiant, svarstant ir priimant sprendimus (visose vietos plėtros strategijos parengimo ir įgyvendinimo stadijose), kad ir kaip tas sprendimas būtų įvardijamas (pasitarimas, neformali konsultacija, posėdis, klausimo pristatymas ar pan.), kurie sukelia interesų konfliktą, ir nedaryti jokios įtakos kitų asmenų priimamiems sprendimams:
6.2.1. nusišalinti rengiant, svarstant ir priimant sprendimus, susijusius su galimos turtinės ar neturtinės naudos gavimu sau ir (ar) artimiems asmenims, kaip tai yra numatyta VPIDĮ;
6.2.2. nusišalinti, kai sprendimai, susiję su asmenimis, iš kurių darbuotojai (ar jam artimi asmenys) gauna bet kokios turtinės bei neturtinės naudos, ar su kuriais jį (ar jam artimus asmenis) sieja sutartiniai ar kiti moraliniai įsipareigojimai (susiję su kreditoriais, skolininkais, nuoma, panauda, sutarties šalimis ir pan.);
6.2.3. nusišalinti rengiant, svarstant ar priimant sprendimus dėl juridinių asmenų, su kuriais darbuotojai (jam artimi asmenys) yra susiję akcijomis, naryste, einamomis pareigomis ar kitais ryšiais.
7. Darbuotojai turi tinkamai atlikti pareigą nusišalinti:
7.1. atsiradus interesų konfliktą keliančioms privačių interesų deklaracijoje nenurodytoms aplinkybėms, nedelsiant papildyti privačių interesų deklaraciją, kai vadovaujantis VPIDĮ ir Viešųjų ir privačių interesų derinimo tvarkos aprašo nustatyta tvarka privalo deklaruoti privačius interesus;
7.2. prieš pradedant interesų konfliktą galinčio sukelti sprendimo rengimo, svarstymo ar priėmimo procedūrą apie galimą interesų konfliktą raštu pranešti MVVG  vadovui ar jo įgaliotam asmeniui, o žodžiu – kitiems sprendimo rengimo, svarstymo, priėmimo ar kito klausimo sprendimo procedūroje dalyvaujantiems asmenims ir nusišalinti nuo dalyvavimo tolesnėje procedūroje;
7.3. jeigu interesų konfliktas iškilo dalyvaujant kolegialaus organo darbo grupių), veikloje, atlikti Aprašo 10 punkte nurodytus veiksmus bei nusišalinti nuo dalyvavimo tolesnėje procedūroje;
7.4. nedalyvauti interesų konfliktą sukeliančio sprendimo rengimo, svarstymo ar priėmimo procedūrose (esant kolegialiam svarstymui, išeiti iš posėdžių salės ir pan.);
7.5. įsitikinti, kad nusišalinimo faktas būtų tinkamai užfiksuotas atitinkamame dokumente (pavyzdžiui, įsakyme, potvarkyje, posėdžio protokole).
8 . Interesų konfliktų valdymas darbo grupės veikloje:
8.1. darbuotojas apie nusišalinimą privalo informuoti MVVG tiesioginį vadovą ir sprendimo rengimo, svarstymo, priėmimo ar kito klausimo sprendimo procedūroje dalyvaujančius asmenis:
8.1.1. raštu – laisva forma, kai aplinkybės, kurios kelia interesų konfliktą, paaiškėja iki darbo grupės posėdžio;
8.1.2. žodžiu, kai interesų konfliktas iškilo darbo grupės posėdžio metu, atitinkamai pažymint posėdžio / susirinkimo protokole;
8.2. darbuotojo pareikštas nusišalinimas turi būti pagrįstas aplinkybėmis, kurios jo nuomone kelia interesų konfliktą;
8.3. darbuotojo pareikšto nusišalinimo priėmimo, nusišalinimo nepriėmimo ar nušalinimo klausimai sprendžiami darbo grupės posėdžio metu;
8.4. darbuotojo pareikštas nusišalinimas priimamas arba nusišalinimas nepriimamas darbo grupės pirmininko sprendimu. Sprendimas nepriimti darbuotojo nusišalinimo ir įpareigojamas toliau jį atlikti tarnybines pareigas turi būti motyvuotas (pavyzdžiui, nurodytas įsakyme, potvarkyje, posėdžio protokole) ir priimtas atsižvelgiant į Privačius interesus deklaruojančio asmens pareikšto nusišalinimo nepriėmimo kriterijus, patvirtintus Vyriausiosios tarnybinės etikos komisijos 2019 m. spalio 30 d. sprendimu Nr. KS-27;
8.5. nesant darbuotojo pareikšto nusišalinimo, MVVG vadovas turi nušalinti darbuotoją nuo konkretaus sprendimo rengimo, svarstymo ar priėmimo procedūros, jeigu yra pakankamas pagrindas manyti, kad šio darbuotojo dalyvavimas sukels interesų konfliktą;
8.6. MVVG vadovo pareikšto nusišalinimo, nusišalinimas nepriėmimo ar nušalinimo klausimai rengiant, svarstant ir priimant sprendimus (visose vietos plėtros strategijos parengimo ir įgyvendinimo stadijose) sprendžiami Aprašo 9.1–9.5 papunkčiuose nustatyta tvarka darbo grupės narių balsų dauguma;
8.7. informacija apie pareikštą nusišalinimą, nušalinimo priėmimą ar nepriėmimą arba nušalinimą, interesų konfliktą keliančios aplinkybės, priimtas darbo grupės pirmininko ar narių sprendimas, darbuotojo išėjimo, grįžimo į posėdžių salę laikas ir pan. turi būti užfiksuoti darbo grupės posėdžio protokole. 
9. Pranešimas apie nusišalinimą teikiamas pagal Aprašo priedo pavyzdinę formą.
10. MVVG vadovas nuo funkcijų, galinčių sukelti interesų konfliktą, vykdymo nušalina tiesioginį darbuotoją pasirašydamas įsakymą, kuriame kartu deleguoja įgaliojimus vykdyti tas funkcijas bei priimti atitinkamus sprendimus kitam asmeniui.
11. Informacija apie nusišalinimo ir nušalinimo atvejus ir kita su tai susijusi dokumentacija kaupiama, saugoma MVVG, vadovaujantis teisės aktais, reglamentuojančiais dokumentų valdymą ne mažiau, kaip 5 m. po Strategijos įgyvendinimo pabaigos. Už tinkamą dokumentų saugojimą atsakingas MVVG vadovas.

IV SKYRIUS
BAIGIAMOSIOS NUOSTATOS

12. Darbuotojai atsako už privačių interesų deklaracijose pateikiamų duomenų teisingumą, MVVG vadovo informavimą apie interesų konfliktą keliančias aplinkybes bei nusišalinimą nuo dalyvavimo rengiant, svarstant ir priimant sprendimus, kurie sukelia interesų konfliktą.
13. Konsultaciją dėl nusišalinimo, nušalinimo ir nusišalinimo nepriėmimo gali suteikti Vyriausioji tarnybinės etikos komisija.
14. Pasikeitus Apraše nurodytiems teisės aktams, tiesiogiai taikomos naujos teisės aktų nuostatos.
15. Darbuotojai už VPIDĮ ir (ar) šio Aprašo pažeidimus atsako Lietuvos Respublikos teisės aktų nustatyta tvarka.
____________________


















XX miesto vietos veiklos grupės „.......“ darbuotojų nusišalinimo ir nušalinimo nuo pavesto darbo ar užduoties tvarkos aprašo
priedas

(Pranešimo apie nusišalinimą forma)

__________________________________________________________________________
(nusišalinančiojo vardas, pavardė, įstaigos, jos padalinio pavadinimas, pareigos)


XX miesto vietos veiklos grupės „.......“ 
vadovui

PRANEŠIMAS APIE NUSIŠALINIMĄ

20____- ____ - ____ 
(data)
	
Pranešu, kad nusišalinu nuo dalyvavimo darbo grupėje / sprendimo / pavedimo / pasiūlymo / skundo ar prašymo nagrinėjimo / kita
____________________________________________________________________________________________________________________________________________________________
(darbo grupės, sprendimo priėmimo procedūros, pavedimo, pasiūlymo, skundo, prašymo pavadinimas)
rengimo, svarstymo, nagrinėjimo ar priėmimo procedūros, nes mano dalyvavimas rengiant, svarstant, nagrinėjant ar priimant šį sprendimą / pasiūlymą / vykdant pavedimą ar dalyvavimas posėdyje gali sukelti interesų konfliktą. Nusišalinimo priežastys: ____________________________________________________________________________________________________________________________________________________________ 
Kita informacija (nurodoma siūlomo ar teisės aktu įgalioto asmens, kuris priims sprendimus vietoj nusišalinančiojo, vardas, pavardė, pareigos, informacija ir kt.):
______________________________________________________________________________ ______________________________________________________________________________

_________________________________________
                                                 (vardas, pavardė, parašas)
SUSIPAŽINAU
____________________________________
(nusišalinančiojo vadovo pareigų
pavadinimas)

____________________________________
(parašas)

____________________________________
(vardas, pavardė)

____________________________________
(data)

